
6 ՀՇ ԳԱՍ հնագիտության ն ազգագրության ինստիտուտ, 2019 


ՀԻՆԳ ԳԼԽԱՆԻ ՑԼՈՎ ՎԻՇԱՊԱՔԱՐՆ 
ԱՌԱՍՊԵԼԱԲԱՆԱԿԱՆ ՀԱՄԱՏԵՔՍՏՈՒՄ 


Արմեն Պետրոսյան 
ՀՇ ԳԱԱ հնագիվաթյան ն ազգագրության ինարիտուփմ 


«Առաջնածեսը» 


Վիշապ քարակոթողների այն խումբը, որն իր 
վրա փռված ցլի մորթու պատկեր ունի, ակնհայտո- 
րեն պատկերում է մի հին ծես՝ ցլի զոհաբերություն: 
Իհարկե, դա պատկերն է ոչ թե սովորական ծեսի, 
այլ դրա առասպելական նախադեպի՝ «առաջնածե- 
սի», որը վերարտադրվում-կրկնվում է ամեն մի ըն- 
թացիկ ծեսի ժամանակ (Պետրոսյան 2015, 16-18): 
Բայց եթե հայտնի վիշապաքարերը սովորաբար 
պատկերում են կոթողի վրա փոված սովորական 
ցլի մորթի (իսկ ցլի զոհաբերությունը հայտնի է բա- 
զում առասպելներից, տես, օրինակ, Պետրոսյան 
2015, 36--37 ն ստորն), 2018-ին Գեղամա լեռներում 
հայտնաբերված «Արշալույս 5» վիշապաքարը, ակն- 
հայտ առասպելական՝ հինգգլխանի ցլի զոհաբերու- 
թյան իլյուստրացիան է: 

Մեր աշխատություններում մենք փորձել ենք 
հիմնավորել, որ վիշապաքարերը ամպրոպային վի- 
շապամարտի առասպելի ծիսապաշտամունքային 
ատրիբուտներ են: Աշխարհի ժողովուրդների առաս- 
պելներում շատ կան բազմագլուխ արարածներ՝ 
հատկապես օձեր, դներ ու հրեշներ (մասնավորա- 
պես հայտնի է հնդեվրոպական ժողովուրդների 
առասպելներում աստծու կամ հերոսի եռագլուխ 
հակառակորդի կերպարը): Սյուս բազմագլուխ արա- 
րածներն ավելի հազվադեպ են: Մեզ հայտնի է 
հինգգլխանի ցլի վերաբերյալ միայն մեկ տեղեկու- 
թյուն (չինական մի դյուցազն կարողանում է բարձ- 
րացնել արքայի պատվերով ստեղծված հինգգլխա- 
նի ցլի արձանը, որի համար ն ստանում է այդ արձա- 
նի կշռով ոսկի, տես 16ք«ոոօտ 2017, 222): Հնդեվրո- 
պական ավանդույթներից հինգգլխանի ն հնգադեմ 
դիցաբանական կերպարներ հայտնի են ՇՀնդկաս- 
տանում ն բալթիական սլավոնների մեջ, ուր շատ 


1 Ավանդական մտածողության մեջ առարկան կամ գործո- 
ղությունը դառնում են իմաստալի ն իրական միայն այն չա- 
փով, որով նրանք նմանակում կամ կրկնում են հին առաս- 
պելաբանական նախատիպը, իսկ այն, ինչ չունի այդպիսի 
օրինակելի մոդել, զուրկ է իմաստից: Եվ ամեն մի զոհա- 
բերություն կրկնում է ն նույնացվում աստծու կատարած 
առաջին զոհաբերության հետ (Ցոռճոծ 2000, 45-46): 


են բազմագլուխ կերպարները (հինգգլխանի տար- 
բերակներ ունեն, օրինակ, հնդկական Բրահմա, 
Շիվա, Հանուման, Գանեշա աստվածները, հնգա- 
դեմ են պատկերվել բալթիական սլավոնների Պո- 
րընիտ ն Պորենուտ աստվածները): 

Հայտնի է, որ ծեսի ժամանակ աստծուն հա- 
ճախ զոհաբերում են հենց նրա իսկ սիմվոլը հան- 
դիսացող կենդանուն: Ցուլն ամպրոպի աստծու 
սիմվոլն էր ն հինմերձավորարնելյան, ն հնդեվրո- 
պական ավանդույթներում (աքադացիներ, արն- 
մտասեմական ժողովուրդներ, խաթեր, խուռիներ, 
խեթեր, հնդիկներ, հույներ, սլավոններ ն այլն): 
Ցլեր են զոհաբերել ամպրոպի աստվածներին ամե- 
նուր (Մաֆու ոճքօրօ85 ճութ 1, 203. Լճռոշքճյուծ, Ս188- 
էԷ08 1984, 577. մեզանում` ուրարտական ամպրոպի 
ն փոթորկի աստված (Ժեյշեբային, ըստ «Մհերի 
դռան» արձանագրության՝ ՃՒ 38,, զոհաբերվել 
են վեց ցուլ ն տասներկու խոյ): 


Ամպրոպի աստվածը 


Ամպրոպի աստվածները հաճախ հանդես են 
գալիս որպես նոր տարածքների յուրացման ն բնա- 
կեցման հիմնադիրներ (ԻԹջմ7 1990, 181. 71008 
1990, 98): Առասպելաբանական պատկերացումնե- 
րում տարածությունը, հորիզոնական հարթության 
մեջ, ընդգրկում է տիեզերքի չորս հակադիր կողմե- 
րը՝ արնելք-արնմուտք, հյուսիս-հարավ: Իսկ ուղղա- 
ձիգ հարթությունը սովորաբար բաժանվում է երեք 
մասի՝ երկինք, երկիր ն ստորերկրայք: Ջարգացած 
համակարգերում հանդես է գալիս հորիզոնական 


2 Շայկական լեռնաշխարհում ն Փոքր Ասիայում ցուլն ամպ- 
րոպի աստծու սիմվոլն է եղել հավանաբար հնագույն ժա- 
մանակներից: Իսկ Միջագետքում ամպրոպի ն փոթորկի 
աստծու սիմվոլը սկզբնապես եղել է առյուծ-վիշապը: Բայց 
արդեն Աքադի դարաշրջանից (մ.թ.ա. ՃՃՄ-ՃՃԱդդ.) 
հայտնի կնիքները, որոնք պատկերում են ցուլ սպանող 
ամպրոպի ն ւիոթորկի աստծուն, կամ նրա հետ կապված 
մեկ այլ աստծու, վկայում են տեքստային մակարդակով 
մեզ անհայտ մի համապատասխան առասպելի գոյությու- 
նը: Ինչնէ, միայն Ուրի ԱԼ դարաշրջանի (մ.թ.ա. Ճ24Ա- 
Ճլդդ.) կեսից է, որ ցուլը փոխարինում է առյուծ-վի- 
շապին, թեն առանց ամբողջությամբ դուրս մղելու նրան, 
տես Տշհածոծւ 2008, 33-34: 

Նկ.1. Հնգադեմ կուռք Հարժիսից, մ.թ. ա. Ա հազ. վերջ, 
բարձր. 76սմ, Գորիսի երկրագիտական թանգարան 


հարթության հինգերորդ բնեռը՝ կենտրոնը, ուր հա- 
վասարակշռվում են կողմերի հակադրությունները, 
ն որտեղ է միայն հնարավոր ուղաձիգ հարթության 
երեք աշխարհների միջն կապը (տես, օրինակ, Հա- 
րությունյան 2010, 121-122): Մեզ հայտնի հնագույն 
վիշապաքարերը թվագրվում են մ.թ. ա. երրորդ հա- 
զարամյակի վերջին դարերով: Նրանք ստեղծվել են 
թոռեղք-վանաձորյան մշակույթ կրողների կողմից, 
որոնք հենց նոր էին սկսել բնակեցնել Հայկական 
լեռնաշխարհը ն հարակից շրջանները ն, ինչպես ն 
մյուս միջինբրոնզեդարյան եկվորները, ամենայն 
հավանականությամբ, հնդեվրոպական ծագում են 
ունեցել (Պետրոսյան 2017, 141-142): 

Բազմաթիվ հնդեվրոպական ավանդույթնե- 
րում ամպրոպի աստվածը կապվում է 4 թվի հետ 
(ընդ որում, այս չորրորդությունը կապեր է դրսնո- 
րում աշխարհի չորս կողմերի հետ): Այսպես, ամպ- 
րոպի աստվածը կապվում է շաբաթվա չորրորդ օր- 
վա հետ հնդկական, սլավոնական, բալթիական ն 
գերմանական ավանդույթներում: Նա ինքը անդամ 
է մի չորրորդության՝ բալթիական որոշ տեքստերի 
համաձայն ամպրոպի աստված Պերկունաս/Պեր- 
կոնն ունի երեք եղբայր (ինքը չորրորդն է), կամ` 
չորս եղբայր (այստեղ, ինչպես ն որոշ այլ դեպքե- 
րում, ավելանում է տարածության հինգերորդ բնե- 
ռի կենտրոնական կերպարը՝ գործում է 1--4 մոդե- 
1ը)։ Ամպրոպի աստվածները կապված են շորսի հետ 
նան մի շարք ոջ հնդեվրոպական ավանդույթնե- 
րում, որը ցույց է տալիս երնույթի տիպաբանական 
բնույթն ու հնությունը: Եղած տվյալները հիմք են 
տալիս կարծելու, որ այս դեպքերում ներկայացվում 
են ոչ թեմի քանի կերպարներ, այլ նույն առասպելա- 


ԱՐՄԵՆ ՊԵՏՐՈՍՅԱՆ 


բանական էակի տարբեր հիպոստասիսները, կապ- 
ված աշխարհի առասպելաբանական մոդելի հետ 
(այս հարցերի մասին տես Սոոոօտ, ՂծԾոօքօտ 1974, 
24-30): Ըստ Սաքսոն Քերականի (39.41), բալթիա- 
կան սլավոնների Պորնիտ աստծու կուռքն ուներ 
հինգ գլուխ, իսկ Պորենուտինը՝ հինգ դեմք, որոն- 
ցից մեկը՝ կրծքին (Տճշօ ՕոաոոճեշսՏ 2015, 1307), ընդ 
որում, կարծում են, որ այդ աստվածների անունները 
ներկայացնում են ամպրոպային Պերունի անվան 
ձնափոխությունները (284808, Ղօոօքօ8 1974, 105): 

Հայաստանի հնագույն նյութական մշակույ- 
թում հայտնի է համանման երկու կերպար. առա- 
ջինը Նավուրից (Շամշադին) հայտնաբերված փոք- 
րիկ, 6 սանտիմետրանոց քառադեմ արճանիկն է, 
երկրորդը՝ Հարժիսի (Գորիս) շատ ավելի մեծ, 76սմ 
բարձրությամբ հնգադեմ կուռքը (սրանց մասին 
տես Բարսեղյան 1962, 258. Բշճչու 1980, 22): Երկուսն 
էլ թվագրվում են վաղ երկաթե դարով (մ.թ.ա. ՃԼդ. 
հետո). ընդ որում, հնգադեմ կուռքը ծագում է Սյու- 
նիքից` վիշապաքարերի ամենամեծ կուտակման 
շրջանից (Մեծ Հայքի Սյունիք նահանգն ընդգրկել է 
նան Գեղամա լեռները): Այսինքն, Հարժիսի կուռքն 
իր տեղայնացմամբ ն թվագրությամբ որոշակիորեն 
համապատասխանում է հինգգլխանի ցլով վիշա- 
պաքարին: 

Հայոց գրավոր ավանդույթում ն բանահյուսու- 
թյան մեջ նսի հայա են գալիս նմանօրինակ պատ- 
կերացումների հետքեր: Հայ նախաքրիստոնեա- 
կան կրոնում ամպրոպի աստվածն Արամազդն էր, 
որին Խորենացին անվանում է «ամպրոպային 
Արամազդ» (Խորենացի Բ.ձզ): Մեկ այլ տեղ (Ա.լա) 
Խորենացին գրում է. «...ոջչ Արամազդ ոք, այլ կամե- 
ցողսն լինել Արամազդ, չորից ն այլոց անուանեցե- 
լոց Արամազդ, յորոց մի է ն Կունդ ոմն Արամազդ»: 
Եվ թեն այս հատվածը հաճախ մեկնաբանվում է 
որպես տեղեկություն չորս Արամազդների գոյու- 
թյան մասին, բայց, ինչպես գրում է Հ. Աճառյանը, 
դա նշանակում է, որ «կա հինգ տեսակ Արամազդ, 
որոնցից մեկն է Կունդ Արամազդը» (Աճառյան 1942, 
268): Պետք է կարծել, որ եղել է չորս Արամազդ, 
որոնց գլխավորը, 5-րդը՝ Կունդ Արամազդն է (այս 
հարցի վերաբերյալ տես Պետրոսյան 2006, 9, 74- 
75, 78-79): 

Հայ քրիստոնեական ավանդույթում, ինչպես ն 
այլուր, հեթանոսական ամպրոպի աստծու գործա- 
ռույթների կրողն է Եղիան (օրինակ, ասվել է, որ 
«կեծակն Ենոք-Եղիայի գավազանի կրակն ա», 
«քեանի Եղիակ չէր իկե, անձրն չէր իկե», տես Աբեղ- 
յան 1975, 69--70, 73): «Չորս Արամազդներին» հա- 
մահունչ է Ջավախքի՝ Բարձր Հայքից (այսինքն՝ 


3 Հաճախ, Մ.Աբեղյանի հետնությամբ, ամպրոպի աստծու 
գործառություն են վերագրում հայոց Վահագն աստծուն, 
բայց դա միարժեք չէ, տես Պետրոսյան 2004, 201-214: 


ՀԻՆԳ ԳԼԽԱՆԻ ՑԼՈՎ ՎԻՇԱՊԱՔԱՐՆ ԱՌԱՍՊԵԼԱԲԱՆԱԿԱՆ ՀԱՄԱՏԵՔՍՏՈՒՄ 


հայոց հին աստվածների պաշտամունքի կենտրոն- 
ների շրջանից) գաղթած հայերի մի վաղնջական 
տիեզերաբանական պատկերացումը, որի համա- 
ձայն «Եղիայի չորս կողմը չորս օգնական են 
նստած», որոնք, նրա հրամանով, ամպերին ջուր են 
խմեցնում ն բարձրացնելով՝ անձրն առաջացնում 
(ներկայացված է 1-4 մոդելը): Ասվել է նան, «թե 
չորս հրեշտակ, կանգնած աշխարհի չորս կողմը, 
փխջում են, որից ն առաջանում է քամի» (Լալայան 
1895, 350--351): Այստեղ, անկասկած, ի հայտ է գա- 
լիս ամպրոպի, անձրնի ն փոթորկի դիցաբանական 
մարմնավորումն աշխարհի կողմերի հետ կապված 
իր չորս հիպոստասիսներով (Պետրոսյան 2006, 9, 
76-77. Գնորգյան ն այլք 2019): 

Կարծում ենք, որ հինգգլխանի զոհաբերու- 
թյան ցուլը պետք է լիներ այս վաղնջական դիցա- 
բանական կերպարի կենդանական սիմվոլը ն հա- 
մապատասխանությունը, առասպելում՝ թերնս հա- 
կառակորդը, որի չորս գլուխները խորհրդանշում 
են աշխարհի չորս կողմերը, իսկ հինգերորդը՝ 
կենտրոնը (ընդ որում, տարածության մեջ կենտրո- 
նը ն չորս կողմերը խորհրդանշող գլուխները կարող 
են պատկերվել հինգ գլուխների գծային կամ շրջա- 
նաձն հաջորդականությամբ): Ի միջի այլոց, մենք 
նմանատիպ՝ որպես մի քանի ցլի գլխի կամ բազմա- 
գլուխ ցլի կերպարով ենք փորձել մեկնաբանել 
իրենց գագաթի ելուստներից ելնող ալիքաձն գծեր, 
կամ միայն ալիքաձն գծեր ունեցող վիշապաքարերը 
(նկարները տես, օրինակ, Աբեղյան 1975, 172, 175, 
զծ.2,8. ն սույն ժողովածուի՝ Ջ. Ճզնավորյանի հողդ- 
վածում՝ էջ56, նկ.6): Գեղամա լեռների՝ վաղուց ի 
վեր հայտնի Իմիրզեկ 3 վիշապաքարի ցլի չորս 
գլուխները, ինչպես ն այս կոթողի դեպքում, կարող 
են համադրվել ամպրոպի աստծու չորս հիպոստա- 
սիսների հետ (Պետրոսյան 2015, 19): 


Առասպելը 


Մեր աշխատանքներում մենք փորձել ենք 
ցույց տալ, որ խուռաուրարտական ամպրոպի ասա- 
ված Թեշուբ / (Թեյշեբայի, ինչպես ն Թեշուբի հակա- 
ռակորդ քարե հրեշ Ուլլիկումմիի անունները հնդեվ- 
րոպական փոխառություններ են: Ուրեմն, նրանց 
կերպարները նս ստեղծվել են հնդեվրոպական 
նշանակալի ազդեցությամբ: Ուլլիկումմիի առաս- 
պելի օրրանը եղել է, ամենայն հավանականու- 
թյամբ, Սյունիքում, Սնանա լճի արնմտյան ափի 
Գեղամա լեռներում, վիշապ քարակոթողների ամե- 
նախիտ կուտակման շրջանում: Հավանական է, որ 
Ուլլիկումմիի ն Թեշուբ/ Թեյշեբայի անունները, ինչ- 
պես ն ողջ առասպելն ինքը, փոխառվել են հենց 
տեղի հին բնակչությունից (տես մեր մյուս հոդվածը 
այս ժողովածուում): Հունական առասպելաբանու- 
թյան մեծ հերոսներից Թեսնսի անունը համապա- 

տասխանում է ուրարտական Թեյշեբային (կարդալ՝ 
Թեյսեվա/Թեյշեւա) ն փոխառված է, հավանաբար, 
Սիրիայի ն Հայկական լեռնաշխարհի հարակից 
շրջանների խուռաուրարտական բնակչությունից 
(Քճեօտյճո 2012. Պետրոսյան 2015, 38--42, 48. հին 
Կիլիկիայում հունական բնակչության մասին տես 
Օգոզ6- 2012): 

Մեզ հայտնի չեն (Թեյշեբայի առասպելները, 
իսկ (Թեշուբի ն Ուլլիկումմիի առասպելի վերջը չի 
պահպանվել, թեն պարզ է, որ այն պետք է ավարտ- 
վեր Թեշուբի հաղթանակով: Ասվածի հիման վրա 
Թեշուբ/ (Թեյշեբայի առասպելույթը կարելի է փոր- 
ձել վերականգնել Թեսնսի առասպելների հիման 
վրա: Թեսնսի գլխավոր սխրագործությունը Մինո- 
տավրոսի սպանությունն է, որը ծովի աստված Պո- 
սեյդոնի որդին էր, հզոր մի հրեշ, ցլի գլխով, կամ` 
կիսով չափ ցուլ, կիսով չափ մարդ: Կարելի է են- 
թադրել, որ Թեյշեբան նս ունեցել է ցլի կերպարան- 
քով հակառակորդ, ն վիշապի վրա գցված ցլի մոր- 
թին կարող է պատկերել այդ հակառակորդի զոհա- 
բերությունը: Վերջինս հիշեցնում է հին միջագետք- 
յան հերոս Գիլգամեշի սպանած «երկնային ցլին», 
որը խմում է Եփրատի ջուրը ն կործանում սփռում 
երկրի վրա (Պետրոսյան 2015,36,46. ընդհանրա- 
պես, ամպրոպի աստծու հակառակորդը սովորա- 
բար հանդես է գալիս որպես ջրարգել հրեշ, օձ-վի- 
շապ, որի պարտությունից հետո ջրերն ազատվում 
են՝ անձրն է գալիս նն, տես Ս88ոօ8, 10ոօքօ8 1974, 
5): Վիշապաքարերի վրա զոհված ցլի բերանից ել- 
նող ալիքաճն գծերն էլ կարող են համարվել սպան- 
ված ցլի կողմից կուլ տված ջրի բաց թողնելու պատ- 
կերը: 

Այս վիշապաքարի հինգգլխանի ցուլը բավա- 
կան լավ համապատասխանում է Մինոտավրոսին՝ 
հրեշավոր ցուլ, որին սպանում է Թեսնսի տեղա- 
կան տարբերակը: Ընդ որում, հինգգլխանի ցուլը 
համադրելի է ամպրոպի աստծու ենթադրյալ տե- 
ղական կերպարի հետ, այնպես, ինչպես Մինո- 
տավրոսը՝ Սիրիայի տեղական՝ արնմտասեմական 
ամպրոպի աստծու հետ (վերջինս կոչվել է «ցուլ» ն 
համարվել «ձուկ աստված» Դագանի որդին, ինչը 
լավ համապատասխանում է ձկնակերպ արձանի 
վրա փոված ցլի մորթով վիշապաքարերի պատկե- 
րագրությանը, տես Պետրոսյան 2015, 41): 

Հայկական ավանդույթում առասպելական ցլի 
սպանության հանդիպում ենք «Սասնա ծռեր» էպո- 
սում: Մեծ Մհերն իմանում է, որ Սիպտակ դնի զո- 
րությունը «սն եզան մի վերա է. էն սն եզ կը հեծնի՝ 
կ՛երթա ամեն աշխարք, կպտտի, ավերություն կա- 
նի»: Սիպտակ դնին կարելի է հաղթել միայն այդ սն 
ցլին հաղթելուց հետո: Եվ Մհերն իր կայծակի թրով 
սպանում է նախ սն ցլին ն հետո միայն՝ Սիպտակ 
դնին (ՍԴ 1981, 108--109): Այս սյուժեն թեն գրանց- 

ված է միայն նոր շրջանում, բայց հին արմատներ 
ունի: Մհերը հեթանոսական Միհր (հնում՝ Միթրա) 
աստծու վիպական կերպարն է, որի պաշտամունքն 
անցել էր Հռոմ ն հիմք դրել արնմտյան միթրաիզ- 
մին: Ցլի սպանության առասպելի վաղնջականու- 
թյունն ի հայտ է գալիս արնմտյան միթրաիզմի 
պատկերագրության մեջ կենտրոնական՝ Միթրայի 
կողմից ցլի զոհաբերության տեսարանում (այս 
հարցերի շուրջ տես Ա6ոքօ6ցո 2004): 

Թեշուբը կապված է սնի, մթության, մուգ գույ- 
նի հետ՝ ամպրոպի աստծու խեթական ծեսերում սն 
ամանեղեն է օգտագործվել, սն հաց ու սն կենդա- 
նիներ (ցլեր, խոյեր) են զոհաբերվել: Սն կենդանի- 
ներ են զոհաբերել նան բալթիական ամպրոպի 
աստծուն, հնդեվրոպական ամպրոպի աստծու թե- 
րնս ամենավառ արտահայտված ժառանգին: (Թե- 
սեսը նս կապված է «սնի» հետ (նա նավում է սն 
առագաստներով, ն աթենացի պատանիների սն 
թիկնոցները բացատրվում են այդ առասպելով): Եվ 
ամպրոպի սն աստվածն է համարվել հայ ժողովրդի 
հիմնադիրն ու նրա սիմվոլ սն ցուլը՝ հայերի առա- 
վել սրբազան տոտեմական կենդանին (1Շրքօշտւ 
2002, 47-56. Պետրոսյան 2006, 23--24, գրականու- 
թյամբ): Ասվածի հիման վրա հնարավոր է ենթա- 
դրել, որ վիշապաքարերի վրայի ցլի, այդ թվում` 
հինգգլխանի ցլի զոհաբերության պատկերումը 
ներկայացնում է ամպրոպի աստծու սիմվոլի՝ ցլի 
զոհաբերությունը: 

Առասպելաբանության մեջ կերպարներ կան, 
որոնց սպանած կենդանու մորթին դառնում է իրենց 
բնորոշ ատրիբուտը: Այսպիսիք են, օրինակ, առյու- 
ծի մորթի հագնող միջագետքյան Գիլգամեշը ն հու- 
նական Հերակլեսը: Նույնատիպ մի կերպար է ն 
Մեծ Մհերը, որն առյուծ սպանելուց հետո կոչվում է 
Առյուծաձն ն Առյուծ Մհեր (Հարությունյան 2000, 
44): Հայտնի է հունական աստված Դիոնիսոսի՝ ցլի 
մորթի հագած կերպարը (գլուխը կախված ներքն, 
ինչպես վիշապաքարերի վրայի պատկերներում): 
Եգիպտոսում ցուլը Օսիրիսի հակառակորդ Սեթի 
գործակիցն էր, բայց ն Օսիրիսի սիմվոլը, որը զո- 
հաբերվելուց հետո երկինք է ուղեկցում իր վրա 
նստած Օսիրիսին (1լքօոռ 2000, 175, գրականու- 
թյամբ): 

Հունական առասպելաբանության մեջ հայտնի 
է մի կերպար՝ Օֆիոտավրոսը (հուն. «Օճացուլ»), 
որի մարմնի առաջին մասը ցլի էր, վերջինը՝ օձի: 
Նրան տապարով սպանում է հերոս Բրիարեոսը 
(Օվիդիոս, քոտմ 1Լ793-808): «Օճացուլը» հիշեց- 
նում է հայաստանյան ժայռապատկերների «երկ- 
նային» կամ «օձամարմին» ցլին կամ «ցլավիշա- 
պին» (ըստ Հարություն Սարտիրոսյանի տերմիննե- 
րի), որոնք նշանակալի նմանություն են ցուցաբե- 
րում վիշապաքարերի ցլերի հետ (Պետրոսյան 2015, 

23-24, գրականությամբ): Մյուս կողմից, «ցլավիշա- 
պը» հիշեցնում է հայաստանյան հնադարյան մի 
բրոնզե առարկայի՝ «տապարացլի» (Լնոն Աբրա- 
համյանի տերմինն է) հորինվածքը՝ տապարի պատ- 
կեր, որը կարող է ընկալվել նան որպես ցլի գլուխ, 
շրջապատված մի քանի շրջանակներով կազմված 
լաբիրինթոսով, կցված երկար, օձի պոչի հետ հա- 
մեմատելի շքասեղին (Պետրոսյան 2015, 26--27. 
ՃՇԱՏոտո 6է 81. 2018): Այս նյութերը հետաքրքիր կա- 
պեր են դրսնորում (Թեսնսի առասպելի հետ: (Թե- 
սնսի անունը կարելի է ստուգաբանել հնդեվրոպա- 
կան անտ-«կացին, տապար» արմատով, նրա 
գլխավոր սխրագործությունը՝ Մինոտավրոսի սպա- 
նությունը, տեղի է ունենում Կրետեի լաբիրինթո- 
սում, որի անվանումը կապված է հուն. ճթքսօ «երկ- 
սայր, կրկնակի տապար» տերմինի հետ (կացինը 
կամ երկսայր տապարը հին մերձավորարնելյան 
ամպրոպի աստվածների բնորոշ զենքն էր, տես 
11:ուօոօ8 1990, 142): 

Մեծ Մեերի, Սիվտակ դնի ն սն եզան դրվագը 
մեջբերվեց էպոսի համահավաք տեքստից. ասա- 
ցողների մոտ այն կարող էր վերագրվել այլ հերոսի 
կամ այլ կերպ ներկայացվել (ՍԾ Բ, 11, 422. Գրիգոր- 
յան, Գրիգորյան 1977, 165): Ընդհանրապես, մեծ 
Մհերի կերպարը Փոքր Մհերի կրկնությունն է, իսկ 
«նրա վրա պատմածները Սանասարի ն Դավթի 
վրա պատմված միջադեպերից կազմված մի 
կրկնություն է միայն» (Աբեղյան, 1966, 419): Ընդ 
որում, ն Սանասարի, ն Դավթի կերպարները ծա- 
գում են հին ամպրոպի աստծուց (Աբեղյան 1966, 
414-418. Հարությունյան 1981), այսինքն, համադրե- 
լի են Թեշուբ/(Ժեյշեբայի ն Թեսնսի հետ (Պետրո- 
սյան 2018, 186--187): 

Այս առասպելների օրինակով կարող է բա- 
ցատրվել հինգգլխանի ցլի զոհաբերությունը, որը 
պիտի դառնար զոհաբերությունը կատարող աստ- 
ծու ատրիբուտը ն սիմվոլը: Իհարկե, նման դեպքե- 
րում միարժեք վերակազմությունները խոցելի են: 
Վիշապաքարերում իրոք, շատ բան ակնարկում է 
ամպրոպի աստծու կերպարը, բայց ն հեշտ է պատ- 
կերացնել, որ զոհաբերություն կատարողը եղել է ոչ 
թե հենց ամպրոպի աստվածը, այլ մեկ այլ հերոս. 
հմմտ. Գիլգամեշի կողմից երկնային ցլի զոհաբե- 
րության առասպելը, որը լավագույնս կարող է բա- 
ցատրել ցլի մորթի կրող վիշապաքարերի պատկե- 
րագրությունը (հատկանշական է, որ վիշապաքա- 
րերը ստեղծած թռեղք-վանաձորյան մշակույթի 
վրա նշանակալի միջագետքյան ազդեցություն է 
նկատվում, տես Ճոշտիլչո 2008): Իսկ հնդեվրոպա- 
կան տիեզերածնության առասպելում, ըստ Բ. Լին- 
կոլնի, ժամանակի սկզբում կային երկու եղբայր ն 
մի ցուլ: Եղբայրներից մեկը զոհաբերում է մյուսին ն 
ցլին (ըստ այս վերակազմության, հենց սա է հնդեվ- 
րոպական «առաջնածեսը») ն նրանց մարմնի մա- 

սերից ստեղծում տիեզերքն ու մարդկությանը: Հե- 
տագայում է միայն, որ ամպրոպի աստվածը, մեկ 
այլ հերոսի օգնությամբ, սպանում է օձ-վիշապին ն 
ազատում նրա փախցրած անասունները (Լոշօլմ 
1975. Պետրոսյան 2015, 30): 

ՀՀ ԳԱԱ հնագիտաթյան ն ազգագրաոթյան ինարիրոփմ 


Վիշապ քարակոթողների այն խումբը, որի վրա փոված ցլի մորթի է պատկերված, ներկայացնում է մի հին 

որը վերարտադրվում է ամեն մի ընթացիկ ծեսի ժամանակ: Աստծուն հաճախ զոհարերել են հենց նրա իսկ 

հնդեվրոպական ավանդույթներում: Որոշ հնդեվրոպական ժողովուրդների ամպրոպի աստվածն ուներ 
չորս մարմնավորում աշխարհի չորս կողմերում ն մեկն էլ կենտրոնում: Այդ պատկերացումը պահպանվել 
էր նան հայոց մեջ. հայտնի էին չորս Արամազդ, որոնց գլխավորն էր Կունդ Արամազդը: Հոդվածում փորձ 
է արվում հիմնավորել, որ «Արշալույս 5» վիշապաքարի հինգգլխանի զոհաբերված ցուլը եղել է ամպրոպի 
աստծու այսօրինակ կերպարի կենդանական համապատասխանությունը, ն ներկայացվում են ցլի զոհա- 
բերության որոշ հին մերձավորարնելյան ն հնդեվրոպական առասպելներ: 

Հիմնաբառեր. վիշապաքար, ամպրոպի աարված, ցլի զոհաբերություն, հնդեվրոպական առասպելներ, 
հին մերձավորարնելյան առասպելներ: 


ՑՈԼ/ՃՈ Շ ՈՋՈՈՒՈՃՑԵԼՒ Ն 5ԵՀՕՌ 8 Խ/ՈՓՕՈՕՐՈՎԷՇԿՀՕԽ Հ«ՕՒԷՄԷԽԸԼԷ 


ձու ԱՇուքօօն. 
1իշուհւյու ճք:60/02Ան Ա Յոսմօշքճֆան ԷԼՃԷԼ ՔՃ 


1թյոոճ 8ոուճոօտ Շ 8306թ8266ող6ի ոռոքԵԼ 65ում ոքճոշոՅՑՈՑ6 ոքօտուն քորյողւ- 266ք18օոքտուօա6էու6 6Եուճ. 910 
8306ք8266:ու6 ԷՇ ոքօօ 1010 քորտճոճ, 8 ՇԻԾ ԽուՓ0Ո0ԼԱՎՇԸՕՒօ ոքօղծոծոոտ, 6010քելմ 80Շոքօա38011Շ 80 8քօխու 
քառ օրօ ոօոօ6801-օ քորճոտ. ԾօԻՄ7 ՎՅՇՐՕ ոքուօճռմու 8 266ք187 2:1801806, 14010ք06 ՇՎԱՂՅ7ՈԼ ՇԻՕ ՇԽօոծհ. Ծու 
Շե Շրուտ0Ռ041 6012. Իքօ3ԵԼ 1 8 ոքօտոՇծյոռալօ80Շ10ՎԻծու, 1 8 աո լօ068քօոծաօաու քճյաատււե. 7 Է6տցրքես: աորօ- 
օ8քօոօն աան: ոճքօոօ8 601 Իքօ3Ել տուաւ ՎՇԼԵԼքՇ Ճոօ61461 8 ՎՇՂԵլքՇյ: օ10քօմոյւ 6861 1 Օղու - 8 ՈՇուքծ. 970 
ոքճոՇ1481168116 Շ02քուուօՇԵ 7 7 Յքուչու - 1386ՇՇմԵւ 6եմու ՎՇՐԵլքՇ Ճքձխատոն մ Առեք - Լոճտոծմ. 8 ՇՐՅՂԵՇ 
ոքճոռքոճւց ոօոծոձ, 00068:08815, ՎՆՕ 11211817128ծո4 6ծու 989108 261801835ՈՄ Շ001861Շ1886:( ոՕյ0681010 06ք334. 
6012. Իք03ԵԼ, 4 14164266 ոքատՕր1Շ8 86010քԵլ6 ուոֆԵլ Օօ 266ք18օոթտւօոծուոտ 65ուճ 83 ղքճ8ոշծո2:1680Շ1ՕՎՔԵՈՀ 1 
ո լ068քՕՈՇՔՇոնու 1քճյաաաք. 

ԷՍՈՕՎՇՑԵԼՇ ՇՈ0842: ՇՂ6,/1ԵԼ-62աւնՈ5Լ, 602 շքօ3ԵԼ, 2:ճքուօոքայւնԱւծիա6 ՇԵՆեն, ԱՒ10066ք0Ռ6ԱՕեԱ6 ւագել, 0քօ8:166/1Ա2/Շ- 
11060ՇՈՂՕՎԱԼԵԼՑ ԼԱՓԵԼ. 


ՄԼՏՒՄՔ ՄՄԼՐՒ| ԲԻ/Է-ԻԷՃԾԷԾ 8ՍԼԼ 1. ԲՈՒՕԼՕՇԼԸՃԼ ՇՕԽՈԷ2:1 


Ճոուճո 26էօՏ)0Ռ 
1ոտեխե: 0ի ոոխճօ0108:) ճում Էլհոօջոռքի) ԻնձՏ ԽՃ 


Ղհծ քոօսք օէ տտիոքտ սղէհ էհօ նոոջօտ օք ԵսՏ Տո ոօքոօտծու Յո ձոօծոէ էս:լ, էհօ Ես Տառնօօ. ԼՇՊՇՅՇԼ, 1է 15 ոօէ 
էհօ Ախտեճեօո օք ձո օժ» ղեսՅլ, Եսէ 115 ո7էհօ)684641 քոօօ6գծոէ, տհլշի 15 ոքւօմսօ6օմ ձաղոք 64Շհ տսօհ ոէսճլ 
Ծս1 5 էհօ ՏԵ 01 էհօ էհսոզ6- 904 1ո Եօէհ ճոռծոէ Կ6Յո Էոտէտւո Հոմ 1ոմօ-Իսոօքօճո եւզլեօոտ. Ճոօոք 506 
1ոզօ-ՔԱռօքօգո քծօք|65, էհ էհսոմծւ ջօ4 հճմ քօսւ 1ոօմւոճեօոտ 1ո քօսո 51065 օք էհօ օմ, ճոմ օոծ 1ո էհօ Շծուտւ. 
Ղհլտ 1062 հոտ ԵՇՇո քո6տ6-Մ60 ձոօոք էհօ Ճոոծուգոտ: 10սւ /ոճուճ745 7616 ոօտո Ձոմ էհօ հհ ՄՏ էհ Տսքւծուծ Օոծ. 
Ղհծ 8րԱՇ/ ճէէծողքէտ էօ Տսետեւոււծ էհտէ էհօ 876-հիծ2064 Եսմ Մոտ էհծ ճուոճ) ՇՕուծտքՕոզծոօտ օէ 8 Տնոււ 1ոճքծ օք 
էհծ էհսոճ6- ջ04 8ոմ քոօտծուտ ՏՕուծ ոո՛՛էհՏ օք Ես 58611866 Բ-օտ ՅոՇ6ու Կ6ՅՒ Էտէօոո Ձոմ Լ1ոմօ-Եսւօքօճո էւոճԼեօոտ. 


67 Պ0ՕԼԱՏ: լինք 512166, նսոզ6՛ 504, Ես Տճճղյնճ, 1ոմօ-Քաօքծճո ուջնիտ, ճոճ ծու հոմո. Էճչաու ոջնիչ. 


646 


ԲՈՎԱՆԴԱԿՈՒԹՅՈՒՆ 


Պավել Ավետիսյան 
Նախաբան 


լ 
ՆԵՐԱԾԱԿԱՆ ՄԱՍ 
Արսեն Բոբոխյան 
Շեքիաթից դեպի հնագիտություն 
Լնոն Աբրահամյան 


Նախածեսի վիզուալ պատմությունը. վիշապ 
քարակոթողների պատկերագրությունների 
մեկնության փորձ 

Արմեն Պետրոսյան 


Շինգ գլխանի ցլով վիշապաքարն 
առասպելաբանական համատեքստում 


2 


ՏԱՐԱԾՈՒԹՅՈՒՆ ԵՎ ԱՐԽԵՏԻՊ 


Հրաչյա Վարդանյան, Ավետիք Վարդանյան 
«Վիշապայինը» արվեստում. մարդու 

ն տարածության ընկալման հանգույցը 
Զարեհ Ճգնավորյան 

Տարածության առեղծվածը. վիշապաքարերի 
մի համայնապատկեր 

Կարեն Հովհաննիսյան 


Վիշապի արխետիպային կերպարի 
դրսնորումները հայոց պատկերացումներում 


3 


ՀԵՔԻԱԹ ԵՎ ԱՌԱՍՊԵԼ 
Թամար Հայրապետյան 
Վիշապը հայկական հրաշապատում 
հեքիաթներում 
Լնոն Աբրահամյան 
Վիշապը աղբյուրի ակին 
Նվարդ Վարդանյան 
Կերպափոխվող վիշապօձը հայկական 
հեքիաթների ամուսնության նյուժեներում 
Լուսինն Հայրիյան 
Վիշապն ու ծառը հայկական ժողովրդական 
հեքիաթներում 
Արմեն Պետրոսյան 
Շին հնդեվրոպական օձ-վիշապը հայկական 
ավանդույթում ն վիշապ քարակոթողները 
Սիրանուշ Առաքելյան 
Վիշապի կրոնաառասպելաբանական 


պատկերացումները հայ վիպական 
բանահյուսության մեջ 

Լիլիթ Սիմոնյան, Կարեն Հովհաննիսյան 
Շնամենի ջրային համակարգերը, 

Փոքր Մհերը ն վիշապաքարերը 


33 


39 


52 


75 


108 


19 


31 


141 


146 


157 


164 


Հասմիկ Գալարյան 
Դնը հայ ժողովրդական սնահավատական 
զրույցներում 


1 


ՀԱՎԱՏԱԼԻՔ ԵՎ ՊԱՇՏԱՄՈՒՆՔ 


Աստղիկ Իսրայելյան 

Օձի ն վիշապի բարի գործառույթները 
հայկական հավատալիքներում 

Գալյա Դավիդովա 

Օճը հայոց ժողովրդական բժշկության մեջ 
Յակոր Չոլաքեան 

Վիշապը (արվանտ) Քեսապի հայոց 
հաւատալիքներուն մէջ 


5 


ԾԵՍ ԵՎ ԽԱՂ 


Անահիր Մխիթարյան 

Վիշապամարտի դրսնորումները 
հարսանեկան ծեսում 

Շուշանիկ Հովհաննիսյան 

Օձի կերպարը հայկական ժողովրդական 
խաղերում 


Ռոման Հովսեփյան 
Հացահատիկը, անձրնաբեր ծեսերը 
ն վիշապները 


6 


ԲԱՌ ԵՎ ԲԱՆ 
Տորք Դալալյան 
Վիշապ բառի ստուգաբանությունը 


Արմեն Ե. Սարգսյան 
Վիշապը հայոց բառ ու բանում 


Ալլա Բագոյան 


Վիշապի մոտիվը հայ նոր գրականության մեջ. 


քննության փորձ 


7 


ՆՇԱՆ ԵՎ ՊԱՏԿԵՐ 


Առնա Ազիզյան 
Շենգավիթյան խեցեղենի օճձճապատկեր 
զարդամոտիվները 


Նորա Ենգիբարյան 
Օճանախշը Հայաստանի 


բրոնզ-երկաթեդարյան խեցեղենի վրա. 


մ.թ.ա. 11 հազարամյակ - 1 հազարամյակի սկիզբ 


Արամ Գնորգյան 
Օձ-վիշապի պատկերը հնագույն բրոնզի վրա 


180 


190 


206 


215 


226 


233 


238 


242 


247 


257 


274 


289 


Նորա Ենգիբարյան 
Վիշապ-օճը ուրարտական 
պատկերագրությունում 
Աշխունջ Պողոսյան 


Դասական վիշապագորգերի 
ծագումնաբանության ու 
տիպաբանության հարցերի մասին 


Կարինե Բազեյան 

Օձ-վիշապը 27 ԱԼ-Ճ14 դդ. հայկական 
ասեղնագործության մեջ 

Սվետլանա Պողոսյան 

Օճաձն նախշերը հայկական տարազում 
ն զարդարանքում 

Սոֆի Խաչմանյան 

Վիշապի խորհրդաբանությունը 
կաթողիկոսի հանդերձանքի համալիրում 
ն նրա արտացոլումը միջնադարյան 
մանրանկարչության մեջ 

Լնոն Աբրահամյան 

Քրիստոսը որպես վիշապամարտիկ. 
եկեղեցական ավանդույթը ն նկարչի 
հիշողությունը 

Տիգրան Գրիգորյան 

«Դիվամարտիկ Քրիստոսը» ն վիշապների 
պատկերագրական ավանդույթը 
միջնադարյան հայ արվեստում 

Աշխեն Ենոքյան 

Վիշապ-օձի պատկերագրությունը հայ 
մանրանկարչության մեջ 


Լխլիթ Միքայելյան 

Վիշապ-օձի կերպարը Հայաստանի 

Ճ-ՃՐ/ դդ. քանդակում. պատկերագրությունը 
ն խորհրդաբանական եզրերը քրիստոնեական 
մշակույթի համատեքստում 


8 


ՍՈՒՐԲ ԵՎ ՍՐԲԱՎԱՅՐ 


Լիլիթ Սիմոնյան 

Քարացած վիշապները ն վիշապասպան 
սրբերը հայոց մեջ. առասպել ն հիշողություն 
Լուսինն Ղոնջյան 

Վիշապամարտիկ սրբերը հայ գրավոր 

ու բանավոր ավանդության մեջ 

Երվանդ Գրեկյան 

Ուրարտական կոթողը հինարնելյան 
համատեքստում (նախնական դիտարկումներ) 
Արսեն Բոբոխյան 

Կունտարա սրբավայրը ն կունկունուցի քարը 
Արնիկ Պարսամյան 

Անտիկ Հայաստանի սրբավայրերը. 
աշխարհագրական համապատկեր 

Հրաչ Սարփիրոսյան 
Բացօթյա սրբավայրերը հին Հայաստանում. 
Տիր ն Անահիտ 


9 
ՀԻՇՈՂՈՒԹՅՈՒՆ ԵՎ ՀՈՒՇԱՐՁԱՆ 
Կարեն Բայրամյան 
Աշխարհբեկ Քալանթարի հնագիտական 
ն հուշարձճանապահպան գործունեությունը 


Դավիթ Պողոսյան 

Վիշապ քարակոթողները հուշարձանների 
թանգարանացման համատեքստում 

Արսեն Հարությունյան 

Խաչքարացված վիշապաքարերի վիմագրերը 
Ավետիք Ղազարյան 

«Վիշապ-բարավորը» Ավանի տաճարի 
ճարտարապետական հորինվածքում 


10 


ԻՐ ԵՎ ՓԱՍՏ 


Սարինա Ստորաչի, Ալեսանդրա Ջիլիրերվ, 
Համր ձկները. ձկնակերպ վիշապները 

ն ջրի պաշտամունքը նախապատմական 
Հայաստանում 


Դիմխրրի Նարիմանիշվիլի 
Հարավային Վրաստանի մենհիրները. 
ֆոտոգրամետրական հետազոտության 
նոր արդյունքները 

Հակոր Սիմոնյան 

Վիշապակոթողներ ն դամբարաններ 


Աշուր Փիլիպոպան, Ռուզան Մկրտչյան, 
Հասմիկ Սիմոնյան, Արտավազդ Զաքյան, 
Արսեն Բոբոխյան 

Լճաշենի «վիշապի» դամբարանը. 
նորահայտ կենսափաստեր 


Բորիս Գասպարյան, Արթուր Պետրոսյան, 
Դմիտրի Առաքելյան, Արսեն Բոբոխյան 
Արենիի քարացած ն Չիվայի պահապան 
վիշապները. առասպելից դեպի հնագիտություն 
Հայկ Ավետիսյան, Արտակ Գնունի, 

Լնոն Մկրտչյան, Արսեն Բոբոխյան 

Վիշապ քարակոթողների թասաձն 
փորվածքները ն դրանց ընդհանուր 
զուգահեռները 

Հենրիկ Դանիելյան 

Արագածի հարավային լանջերի 
բնակավայրային համակարգը, 

ջրագրությունը ն վիշապաքարերի խնդիրը 
Լնոն Մկրտչյան 

Արագածի հարավային ստորոտի 
աշտարակատիպ կառույցները 

ն վիշապաքարերին նրանց առնչության հարցը 

